AARHUS: Østjyllands Politi rykkede onsdag eftermiddag ud til et masseslagsmål ved Bazar Vest i Aarhus.

Politiet modtog anmeldelse af slagsmålet onsdag kl. 15.14, og ordensmagten kørte talstærkt ud til området i det vestlige Aarhus.

Politifolkene fandt en person, der var kommet lettere til skade i forbindelse med slagsmålet. Desuden blev der anholdt seks personer.

Vidner på stedet oplyste til avisen, at der blev brugt knive under sammenstødet mellem to større grupper.

- Vi arbejder på at afklare forholdene, forklarer vagtchef Flemming Lau fra Østjyllands Politi.